รัฐบาลไทย-ข่าวทำเนียบรัฐบาล-28 ปี องค์การจัดการน้ำเสีย มุ่งสู่องค์กรแห่งคุณภาพเพื่อสร้างสิ่งแวดล้อมที่ดี สร้างความสุขที่ยั่งยืนให้กับพี่น้องประชาชนคนไทย28 ปี องค์การจัดการน้ำเสีย มุ่งสู่องค์กรแห่งคุณภาพ
วันพฤหัสบดีที่ 17 สิงหาคม 2566
17/08/2566
28 ปี องค์การจัดการน้ําเสีย มุ่งสู่องค์กรแห่งคุณภาพเพื่อสร้างสิ่งแวดล้อมที่ดี สร้างความสุขที่ยั่งยืนให้กับพี่น้องประชาชนคนไทย28 ปี องค์การจัดการน้ําเสีย มุ่งสู่องค์กรแห่งคุณภาพ
28 ปี องค์การจัดการน้ําเสีย มุ่งสู่องค์กรแห่งคุณภาพเพื่อสร้างสิ่งแวดล้อมที่ดี สร้างความสุขที่ยั่งยืนให้กับพี่น้องประชาชนคนไทย
วันนี้ (17 ส.ค. 66) ที่ศูนย์ติดตามและรายงานสถานการณ์น้ําเสียประเทศไทย องค์การจัดการน้ําเสีย ชั้น 24 อาคารเล้าเป้งง้วน เขตจตุจักร กรุงเทพฯ เจ้าประคุณสมเด็จพระมหารัชมงคลมุนี กรรมการมหาเถรสมาคม เจ้าคณะใหญ่หนกลาง วัดไตรมิตรวิทยารามวรวิหาร เป็นประธานฝ่ายสงฆ์ นายพรพจน์ เพ็ญพาส รองปลัดกระทรวงมหาดไทยในฐานะประธานกรรมการองค์การจัดการน้ําเสีย เป็นประธานฝ่ายฆราวาส พิธีเจริญพระพุทธมนต์เนื่องในวันคล้ายวันสถาปนาองค์การจัดการน้ําเสีย ครบรอบ 28 ปี โดยมี คณะกรรมการองค์การจัดการน้ําเสีย พร้อมด้วย นายชีระ วงศบูรณะ ผู้อํานวยการองค์การจัดการน้ําเสีย คณะผู้บริหาร และพนักงานองค์การจัดการน้ําเสีย เข้าร่วมในพิธี
นายพรพจน์ เพ็ญพาส รองปลัดกระทรวงมหาดไทย ประธานกรรมการองค์การจัดการน้ําเสีย กล่าวว่า องค์การจัดการน้ําเสีย (อจน.) เป็นรัฐวิสาหกิจสังกัดกระทรวงมหาดไทย จัดตั้งเมื่อวันที่ 15 สิงหาคม 2538 ตามพระราชกฤษฎีกาจัดตั้งองค์การจัดการน้ําเสีย พ.ศ. 2538 ทําหน้าที่ในการจัดให้มีระบบบําบัดน้ําเสียรวมสําหรับการบําบัดน้ําเสียภายในเขตพื้นที่จัดการน้ําเสีย และการให้บริการรับบริหารจัดการระบบบําบัดน้ําเสีย ทั้งในและนอกเขตพื้นที่จัดการน้ําเสีย รวมทั้งบริการหรือกิจการต่อเนื่องที่เกี่ยวกับการจัดการน้ําเสียอย่างมีประสิทธิภาพในเชิงเศรษฐกิจ โดยเมื่อวันที่ 22 กันยายน 2563 คณะรัฐมนตรีได้มีมติเห็นชอบการกําหนดเขตพื้นที่จัดการน้ําเสียขององค์การจัดการน้ําเสียให้ครอบคลุมทุกจังหวัดของประเทศไทย เพื่อเร่งรัดการพัฒนาระบบบริหารจัดการน้ําเสียของประเทศไทย ให้ดําเนินไปอย่างมีมาตรฐานและเป็นการเตรียมความพร้อมในการป้องกันและแก้ไขปัญหามลพิษทางน้ําได้อย่างทันสถานการณ์
“ปัจจุบัน องค์การจัดการน้ําเสีย มีการดําเนินภารกิจหลักที่เกี่ยวข้อง ครอบคลุมทั้งด้านการออกแบบ ก่อสร้าง และบริหารจัดการระบบรวบรวมและบําบัดน้ําเสียชุมชนทั่วประเทศ การปรับปรุงฟื้นฟู และบริหารจัดการระบบรวบรวมและบําบัดน้ําเสียชุมชนทั่วประเทศ การให้บริการหรือกิจการต่อเนื่องที่เกี่ยวข้องกับการจัดการน้ําเสียอย่างมีประสิทธิภาพในเชิงเศรษฐกิจ เช่น การนําน้ําที่ผ่านการบําบัดแล้วได้คุณภาพตามมาตรฐานนํากลับมาใช้ประโยชน์ การให้คําปรึกษาแนะนําเกี่ยวกับการบริหารจัดการน้ําเสีย เป็นต้น และการพัฒนานวัตกรรมระบบบําบัดน้ําเสียที่เป็นมิตรต่อสิ่งแวดล้อม ซึ่งได้มีการออกแบบระบบบําบัดน้ําเสียแบบใต้ดิน และใช้พื้นที่ด้านบนของระบบบําบัดน้ําเสียเป็นพื้นที่สาธารณประโยชน์ตามความต้องการของประชาชนในพื้นที่ เช่น สนามฟุตบอล ลานออกกําลังกาย สวนสาธารณะ ฯลฯ รวมทั้งได้มีการจัดทําเป็นศูนย์การเรียนรู้ด้านการจัดการน้ําเสียเพื่อให้ประชาชนได้เรียนรู้และตระหนักถึงความสําคัญของการจัดการน้ําเสีย เพื่อพัฒนาคุณภาพชีวิตและสิ่งแวดล้อมในพื้นที่” นายพรพจน์ฯ กล่าวเพิ่มเติม
ด้านนายชีระ วงศบูรณะ กล่าวว่า องค์การจัดการน้ําเสีย จะดําเนินการพัฒนาเทคโนโลยีและนวัตกรรมของระบบบําบัดน้ําเสียอย่างต่อเนื่อง เพื่อประยุกต์ใช้ในการดําเนินงานตามภารกิจและแผนงานระยะยาวขององค์กร โดยนํานโยบายของรัฐบาลและกระทรวงมหาดไทย และคณะกรรมการองค์การจัดการน้ําเสีย มาเป็นแนวทางการดําเนินงานขับเคลื่อนเพื่อสร้างสิ่งแวดล้อมที่ดีให้กับประเทศไทย อันจะยังผลทําให้พี่น้องประชาชนคนไทยได้ดํารงชีวิตประจําวันในพื้นที่แห่งความสุขที่ยั่งยืนต่อไป